ÜMUMDÜNYA ƏDALƏT EVİ

8 fevral 2013

Dünya bəhailərinə

Sevgili dostlar,

Ölçü və möhkəmlik dərəcələri müxtəlif olan hər bir icmada, Beşillik Planın, xidmət ruhunu alovlandıran və məqsədyönlü fəaliyyəti stimulə edən proseslərini görməkdən şadıq. Ruhları Allah Kəlamı ilə tanış edərək, onları cəmiyyətin yaxşılaşmasına töhfə verməyə dəvət edərək, insanların ürəyinə yol tapmaq üçün onlara yetişmək fəaliyyətlərinin zaman keçdikcə insanların inkişafına necə yönəlməsi barədə hər gün nümunələr meydana çıxır. Bu kollektiv hərəkat Planın elementləri yaxşı koordinasiya edilmiş klaster boyu səyə birləşdirildikdə aydın görünür, onun dinamikası getdikcə daha çox tanış olur. Belə bir klaster, yaş və mənşələrindən asılı olmayaraq təcrübəli inananlar, o qədər də Əmrə yeni gələnlər üçün, xidmətlərində bir-birilərini müşayiət edərək, Planın həyata keçirilməsində hər kəsi iştirak etməyə qabil edərək, bir yerdə işləməkdə fəaliyyət meydanı olur.

Ciddi və əzmkar bir fəaliyyətlə məşğul olan Bəhai dünyasının panoramasında bir fenomen bizə xüsusilə təsir edir: hər bir qitədə gənclərin verdikləri həlledici töhfə. Bu fenomendə biz sevgili Əmrin Vəlisinin “Əmrin gələcək tərəqqisi və yayılması” üçün onlara bağladığı ümidlərin və onların çiyinlərinə “öz iman yoldaşları arasında təmənnasız xidmət ruhunun saxlanması üçün qoyduğu bütün məsuliyyətin” təsdiqini görürük. Bizə həm də təsir edən, bəhai icması ilə tanış olandan qısa bir zaman sonra, özlərini mənalı xidmət aktlarına həsr edən və Əmrin icma quruculuğu prosesləri ilə öz doğmalıqlarını tez aşkar edən gənclərin sayıdır. Doğrudan da, həm bəhai gənclər, həm də onların bənzər düşüncəli yaşıdları haqda düşünərkən, onların öz ətraflarında olanların, xüsusilə, özlərindən yaşca kiçik olanların ruhani və sosial inkişafına kömək etmək üçün bir məsuliyyət payını üzərlərinə götürmələrindəki coşqunluqlarından ancaq sevinirik. Şəxsi mənfəətin hökm sürdüyü bir dövrdə, o zaman ki, hətta ruhaniyyətlə bağlılığın özü belə mükafat və şəxsi məmnuniyyət tərəzisində çəkilir, on beş-otuz yaşlar arasında olan – üzərlərinə aqressiv materializmin nəzərlərini qətiyyətlə dikdiyi fərdləri, Həzrət Bəhaullahın baxışından canlanan, başqalarının ehtiyaclarını öz ehtiyaclarından üstün tutan fərdləri görmək ruhlandırıcıdır. Belə yüksək düşüncəli gənclərin, öz səyləri vasitəsilə, həmçinin, bütün icmaya onların verdikləri təkanla, hər yerdə davam etməkdə olan səylərə belə səmərəli bir töhfə verməli olmaları bu səylərin gözlənilən sürətlənməsindən xəbər verən əlamətlərdir.

Əlbəttə, nəinki indiki Planın son illərində, həm də Quruculuq Çağının birinci əsrinin qalan illərində nail olunanlar son iki ildə nail olunanları ötüb keçəcəkdir. Bu əzəmətli təşəbbüsə təkan vermək, bu günün gənclərini bu sürətlə daralan intervalda yerinə yetirməli olduqları məsuliyyətləri tamamilə üzərlərinə götürməyə çağırmaq üçün biz iyul-oktyabr aylarında planet üzrə paylanmış məhəlli-regionlarda 95 gənclər konfransının çağırılmasını elan edirik: Akkra, Əddis-Əbəbə, Aqvassalentes, Almata, Antananarivo, Apia, Atlanta, Oklend [Yeni Zelandiya], Bakı, Banqalur, Banqui, Bardiya, Batambanq, Bhopal, Bhubanesvar, Boston, Braziliya, Brictaun, Bukavu, Kali, Kanoas, Kartaqena de İndias, Çennai, Çibombo, Çikaqo, Kişinyov, Koşabamba, Daydanav, Dakar, Dallas, Danane, Darus-salam, Daka, Dnepropetrovsk, Durham (Birləşmiş Ştatlar), Frankfurt, Quvahati, Helsinki, İstanbul (2), Cakarta, Yohannesburq, Kaduqannava, Kampala, Kananqa, Karaçi, Xocənd, Kinşasa, Kəlkətə, Kiçinq, Lae, Lima, London, Lumumbaşi, Laknau, Makau, Madrid, Manila, Matunda Soy, Moskva, Mvinilunqa, Mzuzu, Nadi, Nayrobi, Yeni Delhi, Oklend [Kaliforniya], Otavalo, Ouagadougou, Pəncqani, Paris, Patna, Pert, Feniks, Port-au-Prins, Port Dikson, Port Moresbi, Port-Vila, San Dieqo, San-Xose (Kosta Rika), San-Xose Siti (Filippin), San Salvador, Santyaqo, Sapele, Sarh, Seberanq Perai, Cənubi Tarava, Sidney, Tbilisi, Tyolo, Tirana, Toronto, Ulan-Bator, Vankuver, Verona, Yaounde. Biz Planın metod və alətlərində daha yaxşı cəmiyyətə doğru hərəkatın vasitələrini görən hər bir gənci bu toplantılara dəvət edirik. Bütün yaşlardan olan bəhailəri isə biz, səylərindən o qədər şey asılı olan iştirakçıları bütün qəlbləri ilə dəstəkləməyə dəvət edirik.

Sevgili dostlar: Gənc inananların hər bir nəslinə onların ömürlərində bir dəfə olan bir fürsət düşür ki, insanlığın taleyinə bir töhfə versinlər. İndiki nəsil üçün də o məqam gəlib ki, düşünsün, nemət və bərəkətlərin bolluqla axacağı bir xidmət həyatı yaşamaq üçün birdəfəlik və qəti bir qərar verib öhdəlik götürsün. Müqəddəs Astanada biz dualarımızda Camali-Qədimdən diləyirik ki, yolundan sapmış və çaşmış bəşərin arasından aydın bir baxışa malik pak ruhları çıxarsın: fikirlərini başqalarının səhvləri üzərində cəmləşdirməklə bütövlüyü və düzlüyü pozulmamış, özlərinin hər hansı qüsurları səbəbilə hərəkətsiz qalmamış gənclər; o gənclər ki, Sərkər Ağaya baxacaq, “uzaq qalmış kəsləri dostların yaxın çevrəsinə gətirəcəklər”; o gənclər ki, cəmiyyətin uğursuzluqlarından bilincli olmaları sövq edir ki, onun transformasiyası üçün işləsinlər, daha özlərini ondan uzaqlaşdırmasınlar; o gənclər ki, nəyin bahasına olursa olsun, ədalətsizliyin çoxsaylı təzahürlərinin yanından ötüb keçməyəcəklər, əksinə, çalışacaqlar ki, “ədalətin işığı öz şəfəqini bütün yer üzünə salsın”.

[İmzalanmışdır: Ümumdünya Ədalət Evi]